CELEX: 62007CA0394
Language: da
Date: 2009-04-02 00:00:00
Title: Sag C-394/07: Domstolens dom (Første Afdeling) af 2. april 2009 — Marco Gambazzi mod DaimlerChrysler Canada Inc., CIBC Mellon Trust Company (anmodning om præjudiciel afgørelse fra Corte d’appello di Milano (Italien)) (Bruxelleskonventionen — anerkendelse og fuldbyrdelse af retsafgørelser — begrundelse for afslag — tilsidesættelse af grundlæggende retsprincipper i den stat, som begæringen rettes til — udelukkelse af sagsøgte fra retsforhandlingerne ved retten i domsstaten på grund af manglende efterkommelse af et retsligt påbud)

20.6.2009   
            
            
               DA
            
            
               Den Europæiske Unions Tidende
            
            
               C 141/9
            
         Domstolens dom (Første Afdeling) af 2. april 2009 — Marco Gambazzi mod DaimlerChrysler Canada Inc., CIBC Mellon Trust Company (anmodning om præjudiciel afgørelse fra Corte d’appello di Milano (Italien))
   (Sag C-394/07) (1)
   
   (Bruxelleskonventionen - anerkendelse og fuldbyrdelse af retsafgørelser - begrundelse for afslag - tilsidesættelse af grundlæggende retsprincipper i den stat, som begæringen rettes til - udelukkelse af sagsøgte fra retsforhandlingerne ved retten i domsstaten på grund af manglende efterkommelse af et retsligt påbud)
   2009/C 141/13
   Processprog: italiensk
   
      Den forelæggende ret
   
   Corte d’appello di Milano
   
      Parter i hovedsagen
   
   
      Sagsøger: Marco Gambazzi
   
      Sagsøgt: DaimlerChrysler Canada Inc., CIBC Mellon Trust Company
   
      Sagens genstand
   
   Anmodning om præjudiciel afgørelse — Corte d’appello di Milano — fortolkning af artikel 26 og artikel 27, nr. 1, i Bruxelles-konventionen — afgørelse, der ikke kan anerkendes, idet den strider mod grundlæggende retsprincipper i den stat, som begæringen rettes til — afgørelse, der afskærer en part fra retten til at forsvare sig (»debarment«), som følge af manglende efterlevelse af et af retten anordnet retsmiddel
   
      Konklusion
   
   Artikel 27, nr. 1, i konventionen af 27. september 1968 om retternes kompetence og om fuldbyrdelse af retsafgørelser i borgerlige sager, herunder handelssager, som ændret ved konventionen af 9. oktober 1978 om Kongeriget Danmarks, Irlands og Det Forenede Kongerige Storbritannien og Nordirlands tiltrædelse, ved konventionen af 25. oktober 1982 om Den Hellenske Republiks tiltrædelse, ved konventionen af 26. maj 1989 om Kongeriget Spaniens og Den Portugisiske Republiks tiltrædelse og ved konventionen af 29. november 1996 om Republikken Østrigs, Republikken Finlands og Kongeriget Sveriges tiltrædelse, skal fortolkes således:
   Retten i den stat, som begæringen rettes til, kan med hensyn til klausulen om grundlæggende retsprincipper i denne artikel tage hensyn til den omstændighed, at retten i domsstaten har truffet afgørelse om sagsøgerens påstande uden at høre sagsøgte, der lovligt havde givet møde for retten, men som var blevet udelukket fra retsforhandlingerne ved en kendelse, fordi han ikke havde opfyldt forpligtelser, som var blevet pålagt ved en kendelse afsagt tidligere i samme sag, når den efter en samlet vurdering af proceduren og på grundlag af samtlige foreliggende omstændigheder finder, at denne udelukkelsesforanstaltning udgør et åbenbart og uforholdsmæssigt indgreb i sagsøgtes ret til at blive hørt.
   
      (1)  EUT C 283 af 24.11.2007.